
[bookmark: _Hlk56100355]1 straipsnis. 2 straipsnio pakeitimas
Pakeisti 2 straipsnio 231 dalį ir ją išdėstyti taip: 
„Statomasis tinklas – verslinės žvejybos įrankis – iš vieno ar kelių ant vienos tinklo pavaros lygiagrečiai sukabintų tinklinio audeklo gabalų sudarytas tinklas, kurį vandenyje vertikaliai iš viršaus išlaiko plūdės ar plūduriuojanti virvė (pavara), o iš apačios – svarai ar nusverianti virvė (pavara), ir kuriuo sugaunamos į jį įsipainiojusios arba jo akyse sulaikytos žuvys. Naudojant šį tinklą jūrų vandenyse ir Kuršių mariose, jis inkaruojamas iš abiejų galų.“

2 straipsnis. 6 straipsnio pakeitimas
1. Pakeisti 6 straipsnio 2 dalies 7 punktą ir jį išdėstyti taip:
           „7) priekrantės ir Kuršių marių žvejybos zonos ribų nustatymas;“
             2. Pakeisti 6 straipsnio 2 dalies 8 punktą ir jį išdėstyti taip:
           „8) priekrantės ir Kuršių marių žvejybos barų ribų nustatymas;“

[bookmark: part_a8bd7b5500fe404ba4e9a0ea726bca01][bookmark: _Hlk56101014]       3 straipsnis. 14 straipsnio pakeitimas
Pakeisti 14 straipsnio 1 dalį ir ją išdėstyti taip:
„1. Valstybiniuose vidaus vandenų telkiniuose aplinkos ministro nustatyta tvarka leidžiama specializuotoji seliavų, stintų, upinių nėgių, migruojančių ungurių žvejyba ir žvejyba žuvų gaudyklėmis. Kitų rūšių žuvų verslinė žvejyba leidžiama tik polderiuose, vandens telkiniuose, didesniuose kaip 200 ha, ir privačiuose vidaus vandenų telkiniuose.“

[bookmark: _Hlk56162925]          4 straipsnis. 141 straipsnio pakeitimas 
Pakeisti 141 straipsnio 3 dalį ir ją išdėstyti taip: 
„3. Suteikiant teisę į žvejybos kvotą kituose vidaus vandenyse, atsižvelgiama į šiuos apribojimus:
[bookmark: part_7770f410509c4481bf0f50bccb36a286]1) aukciono ir ne aukciono būdu Kuršių mariose ūkio subjektui gali būti suteikiama ne daugiau kaip 10 procentų bendro žvejybos limito, išreikšto verslinės žvejybos įrankių skaičiumi;
[bookmark: part_b9cfa8065e214bdb912814f2c119d5b5]2) aukciono ir ne aukciono būdu upėse ūkio subjektui gali būti suteikiama ne daugiau kaip 10 procentų bendro visoms upėms nustatyto stintų ar ungurių žvejybos limito, išreikšto žvejybos vietų skaičiumi;
[bookmark: part_80ebf55db4e54f3b88beb0d79c70315f]3) ūkio subjektams, iki 2013 m. pagal tuo metu galiojusias ungurių įveisimo normas savo lėšomis nustatyta tvarka įveisusiems ungurius, teisė į žvejybos kvotą suteikiama ne aukciono būdu iš tų vidaus vandens telkinių ištekančiuose upeliuose iš eilės 5 metus po ungurių įveisimo;
[bookmark: part_710be385412e445f931de409806d083c]4) 3 paskutinius kalendorinius metus iki tų metų, kuriais yra suteikiama teisė į žvejybos kvotą, stintų žvejybos kvotas Kuršių mariose turėjusiems ūkio subjektams be aukciono suteikiama teisė į žvejybos kvotą kiekvienam ūkio subjektui skiriant ne daugiau kaip 3 procentus aplinkos ministro nustatyto bendro žvejybos limito, bet neviršijant ūkio subjekto turėtų žvejybos kvotų vidurkio per 3 paskutinius kalendorinius metus iki tų metų, kuriais yra suteikiama teisė į žvejybos kvotą;“
[bookmark: part_2cf14d58fc074038b724fad6ed0ef035]
Skelbiu šį Lietuvos Respublikos Seimo priimtą įstatymą.

